# ****Sak 3: Årsmelding fra styret 2022****

*Forslagsstiller: styret*

## Innledning

Årsmeldingen er styrets gjennomgang av arbeidsplanen for foregående år. 2022 har vært et mellomvalgsår. Etter at Tromsø SV gjorde et godt valg i 2019 og oppnådde 6039 stemmer, 16,0 % og sju kommunestyrerepresentanter har partiet vært i et flertallssamarbeid med Arbeiderpartiet, Senterpartiet og Miljøpartiet de grønne. I mellomvalgsåret har SV prøvd å bygge en sterkere organisasjon, fremme våre løsninger og utvikle ny politikk, for å oppnå våre politiske mål og et godt resultat ved lokalvalget i 2023.

I 2022 fikk SV sammen med en bred folkelig bevegelse sørget for at ved rulleringen av Kystsoneplanen blir det ingen nye åpne oppdrettsanlegg. Kysttorsk, reker og villaks har aldri vært bedre ivaretatt av en Kystsoneplan i Tromsø enn etter denne planen.

Året har vært preget av økt fattigdom og lavere kjøpekraft som følge av dyrtiden. I Tromsø kommunes budsjett prioriterte SV blant annet 3 millioner kroner til å organisasjoner og prosjekter for lindring og bekjempelse av barnefattigdom og nærmere 10 millioner til fellesskolen.

Arbeidsplanen for 2022 følger som [*vedlegg 1*](#_Vedlegg_1:_Arbeidsplanen_1)*,* en liste over arrangementer følger som[*vedlegg 2,*](#Arrangementer)og en liste over folkevalgte-, tillitsvalgte, delegasjoner til fylkesårsmøtene, medlemmer av nominasjonskomiteen og medlemmer av programkomiteen følger som[*vedlegg 3.*](#_Vedlegg_4:_Liste)

## Styrets sammensetning

Styret har i 2022 bestått av

* Matias Hogne Kjerstad (leder),
* Maja Sandvik Lockert (nestleder),
* Edvard Bjørnson (sekretær),
* Line Solbakken (kasserer),
* Pål Julius Skogholt(gruppeleder),
* Dina Lohne,
* Abdalla Ali Mohammed,
* Ellen Herland,
* Stein Valkoinen,
* Nina Rantala Eriksen,
* Reinaldo Montalvao,
* Helle Berle Johnsen/Jenny Glosemeyer Fangel (Sosialistisk Ungdom),
* Erling Petter Hæsken Trones (studentlaget)
* Gunnhild Skjold (møtende varamedlem),
* Peter André Jensen (møtende varamedlem),
* Manar Kalaaji (møtende varamedlem),
* og Reidun Berntsen Heggen(møtende varamedlem).

## Styrets arbeid

Styret har hatt 12 styremøter (19. januar 2022, 16. februar 2022, 17. mars 2022, 21. april 2022, 19. mai 2022, 9. juni 2022, 25. august 2022, 22. september 2022, 20. oktober 2022, 17. november 2022, 8. desember 2022 og 4. januar 2023) og behandlet 111 saker i perioden.

Styremøtene varer i utgangspunktet i to timer, og avholdes normalt én gang i måneden i uken før kommunestyremøtene. Styret starter med gjennomgang og diskusjon av kommunestyresakene.

Styret samarbeider med Tromsø Sosialistisk Ungdom ved at SU er representert i SVs styre. Styret ivaretar en samarbeidsavtale med Fagforbundet avdeling 177 (Tromsø kommune) sammen med kommunestyregruppa. Det ble gjennomført en kaffeprat om strategi sammen med kommunestyregruppen 28. august 2022. Styret og kommunestyregruppen hadde sommeravslutning 21. juni 2022.

## Medlemsutvikling

2012: 172  
2013: 189  
2014: 190  
2015: 199  
2016: 203  
2017: 232  
2018: 262  
2019: 323   
2020: 329  
2021: 390

Tallene for 2022 er ikke klare, men medlemstallet har sunket med omtrent 20 medlemmer.

## Vurdering av hvorvidt arbeidsplanen er gjennomført

I arbeidsplanen for 2022 var tiltakene skulle gjennomføre:

* Tromsø SV skal lage medieoppslag, kronikker og sosiale medier-materiale.
* Vi skal arrangere møter om aktuelle tema, og legge til rette for gode vedtak.
* Vi skal arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer.
* Vi skal kommunisere godt med medlemmer og andre ved bruk av sosiale medier,   
  e-post og andre kanaler.
* Styret skal sette ned en programkomité, som skal arbeide mot vedtakelsen av kommunevalgprogrammet våren 2023.
* Styret skal arrangere nominasjonsmøte for kommunevalget i 2023.

Arbeidsplanen følger av [*vedlegg 1*](#_Vedlegg_1:_Arbeidsplanen_1)*,* mens en liste over arrangementer rettet mot medlemmer følger av [*vedlegg 2.*](#Arrangementer)  Tromsø SV har gjennomført møter om kommunepolitikk som kystsoneplanen, sentrumsplanen og budsjettet, et møte om prinsipprogrammet og sosiale samlinger i forbindelse med kvinnedagen 8. mars, arbeiderbevegelsens internasjonale kampdag 1. mai, verdens miljødag 6. juni og Arctic Pride. Folkemøtet med Kirsti Bergstø som var planlagt ble dessverre avlyst. Det har vært gjennomført få møter som gir grunnleggende innsikt i partiets politikk, men møtet om helsepolitikk med Marian Hussein utgjør et unntak. Sted, tidsbruk og tema kunne ha vært endret for noen av møtene, slik at det blir enklere for medlemmer å delta. Styrets opplærings- og skoleringstilbud har bestått i at aktuelle temaer har blitt tatt opp. Styrets har ikke gjennomført egne møter i distrikts-Tromsø.   
  
Tromsø SV flyttet inn i nytt partilokale i Strandskillet 3 i november. Før dette ble det brukt en del tid og ressurser på å finne et passende lokale. Det har vært gjennomført en rekke dugnader for å få til å flytte inn. Særlig for Sosialistisk Ungdom er å ha et partilokale avgjørende, men også for i større grad enn tidligere å skape et sosialt miljø i SV, er et partilokale nyttig. Kommunestyregruppen hadde en møteserie med ukentlige sosiale sammenkomster på partikontoret i november og desember.

Medlemstallet har sunket for 2022 sammenlignet med 2021. Dette er en del av en nasjonal trend, som både gjelder SV og andre partier. Nedgangen er bekymringsfull og tilsier at Tromsø SV må endre vervestrategien. Tromsø SV har gjennomført en rekke forsøk på å verve og på å få flere til å gjenbetale kontingenten i løpet av året. Styret har jevning diskutert problemet og ser alvoret i situasjonen. I valgår er det vanligvis lettere å verve enn i mellomvalgsår.

Videre anga arbeidsplanen at Tromsø SV skal «kommunisere godt med medlemmer og andre ved bruk av sosiale medier, e-post og andre kanaler». Det er ikke gjort vesentlige endringer i hvordan Tromsø SV kommuniserer med medlemmer og andre. Styret bruker e-post og Facebook-gruppen Tromsø SV interndebatt i sin internkommunikasjon. Tromsø SV har endret nettside fra tromsosv.no til tromso.sv.no, slik at nettsiden vår finnes under sv.no, men styret har så langt ikke lagt ned den forrige nettsiden. Styret bruker også Tromsø SVs Facebook-likeside og Instagram-konto utad. Styret bruker ikke Tromsø SVs Twitter-konto.

Styret har satt ned en programkomité og gjennomførte nominasjonsmøtet 10. november. Nominasjonsprosessen ble i styrets evaluering ansett som god. Målet med prosessen var skape en liste som kan vinne valget sammen og å gi rom for uenigheter på hensiktsmessige måter.

Styret mener at Tromsø SV samlet sett har gjennomført arbeidsplanen på en tilfredsstillende måte. Den er fortsatt et potensial i å organisere partiet slik at flere medlemmer får anledning til å bidra. Skal vi skape et samfunn for de mange, må alle som har lyst til å være med få muligheten.

Tromsø, 4. januar 2023

|  |  |  |
| --- | --- | --- |
| Matias Hogne Kjerstad (sign.) | Maja Sandvik Lockert  (sign.) | Edvard Bjørnson (sign.) |
| Line Solbakken (sign.) | Stein Valkoinen  (sign.) | Dina Jacobsen Lohne  (sign.) |
| Abdalla Ali Mohammed  (sign.) | Reinaldo Souza Montalva  (sign.) | Peter André Jensen  (sign.) |

Vedlegg:

1 Arbeidsplanen for 2022  
2 Liste over arrangementer 2022  
3 Liste over folkevalgte og tillitsvalgte

Vedlegg 1: Arbeidsplanen for 2022

Arbeidsplan for styret i Tromsø SV 2022

Dette dokumentet er en strategi som skal veilede arbeidet i Tromsø SV i 2022. Arbeidsplanen bygger på den nasjonale strategien, [sv.no/ressursbanken/kampanjer/arbeidsplan-2021](https://sosialistiskvenstreparti-my.sharepoint.com/personal/tromso_sv_no/Documents/Årsmøter/Årsmøte%202022/sv.no/ressursbanken/kampanjer/arbeidsplan-2021). Arbeidsplanen er retningsgivende.

2022 er et mellomvalgsår. Året skal brukes til å bygge en sterkere organisasjon, fremme våre løsninger og utvikle ny politikk, slik at vi kan oppnå våre politiske mål og oppnå et godt resultat ved lokalvalget i 2023.

Tromsø SV har mange dyktige, kunnskapsrike og medlemmer som ønsker å bidra mer, men som ikke får anledning. Styret vil sikre medlemmene gode kanaler for innvirkning på poltikken i Tromsø kommune, og legge til rette for at medlemmer skal ha innflytelse på prosesser sentralt i partiet.

Mål:

* Tromsø SV skal være et utadvendt, inkluderende, lyttende og mangfoldig parti som inviterer folk med på laget og med på å bygge et samfunn for de mange, ikke for de få. Vi skal sikre at forskjellene og klimagassutslippene går ned, og gjennomføre politikken nedfelt i samarbeidserklæringen mellom SV, Ap, Sp og Mdg.
* Vi skal forberede valgkampen til valget i 2023.
* Vi skal utvikle ny poltikk, og gi medlemmer reell innvirkning på politikken i Tromsø kommune.
* Medlemmer skal få oppgaver når lokallaget planlegger aktiviteter.

Tiltak:

* Tromsø SV skal lage medieoppslag, kronikker og sosiale medier-materiale.
* Vi skal arrangere møter om aktuelle tema, og legge til rette for gode vedtak.
* Vi skal arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer.
* Vi skal kommunisere godt med medlemmer og andre ved bruk av sosiale medier,   
  e-post og andre kanaler.
* Styret skal sette ned en programkomité, som skal arbeide mot vedtakelsen av kommunevalgprogrammet våren 2023.
* Styret skal arrangere nominasjonsmøte for kommunevalget i 2023.

Vedlegg 2: Liste over arrangementer

|  |  |
| --- | --- |
| Liste over arrangementer 2022 | |
| 13. januar | Digitalt årsmøte i Tromsø SV. Innledning av stortingsrepresentant Ingrid Fiskaa |
| 1. februar | Møte om sentrumsplanen. Innledning av administrasjonen i Tromsø kommune ved Heidi Bjøru |
| 17. februar | Møte om kystsoneplanen. Innledning av administrasjonen i Tromsø kommune ved Ingrid Berthinussen |
| 8. mars | Sosial sammenkomst i forkant av markeringen |
| 31. mars | Ny i SV-møte |
| 1. mai | Sosial sammenkomst i forkant av markeringen. Appell av kommunestyrerepresentant Sigrid Bjørnhaug Hammer. |
| 21. mai | Halvdagsseminar Kystsoneplanen. Samarbeid med Karlsøy SV. Innledning ved kommunestyremedlem Pål Julius Skogholt, Naturvernforbundets Ståle Fremnesvik, leder av Kystfiskarlaget Tom Vegard Kiil og fylketingsmedlem Siv Elin Hansen |
| 5. juni | Markering av verdens miljødag |
| 1. september | Debattmøte: Vekst! – Prinsipprogrammet. Innledning ved stortingsrepresentant Torgeir Knag Fylkesnes |
| 10. oktober | Medlemsmøte om helsepolitikk, samt valg av programkomité og delegasjon til nominasjons- og fylkesårsmøtet. Innledning ved stortingsrepresentant Marian Hussein |
| 31. oktober | Åpent partikontor |
| 7. november | Åpent partikontor |
| 10. november | Nominasjonsmøte. Innledning om oppdrett ved Naturvernforbundets Therese Hugstmyr Woie |
| 12. november | Arctic Pride. Sosial sammenkomst i forkant av markeringen. |
| 14. november | Åpent partikontor |
| 21. november | Åpent partikontor |
| 22. november | Møte om Tromsø kommunes budsjett |
| 28. november | Åpent partikontor |

|  |  |
| --- | --- |
|  |  |

Vedlegg 3: Liste over folkevalgte og tillitsvalgte

|  |  |
| --- | --- |
| Liste over folkevalgte og tillitsvalgte | |
| Nasjonalt | |
| Torgeir Knag Fylkesnes | nestleder i SV, stortingsrepresentant og leder av programkomiteen |
| Bjarne Rhode | landsstyrerepresentant |
| Stine Østnor | medlem av Internasjonalt utvalg |
| Reidun Berntsen Heggen | medlem av EU/EØS-utvalget |
| Pål Julius Skogholt | leder av forberedende valgkomité til landsmøtet 2023 |
| Matias Hogne Kjerstad | medlem av forberedende vedtektskomité til landsmøtet 2023 |
| Fylkeskommunalt |  |
| Bjarne Rhode | fylkesråd for utdanning, leder av Troms og Finnmark SV (frem til desember 2022), landsstyrerepresentant frem til landsmøtet 2023, deretter kasserer og 3 AU-medlem, medlem av fylkestingsgruppen (i permisjon så lenge han er fylkesråd) |
| Maja Sandvik Lockert | kasserer for Troms og Finnmark SV og 3. AU-medlem (frem til desember 2022), leder av vedtektskomiteen til fylkesårsmøtet desember 2022 |
| Pål Julius Skogholt | leder av nominasjonskomiteen for fylkestingsvalget 2023 |
| Matias Hogne Kjerstad | leder av forberedende valgkomité til fylkesårsmøtet desember 2022, leder av arrangementskomiteen for fylkesårsmøtet i februar 2022 og i desember 2022 |
| Gunhild Johansen | leder av forberedende valgkomité til fylkesårsmøtet februar 2022 |
| Kommunalt | |
| Pål Julius Skogholt | gruppeleder, formannskapsmedlem, leder av Oppvekst og utdanningsutvalget og kommunestyremedlem |
| Abdallah Mohammed Ali | kommunestyremedlem, medlem av Helse og velferdsutvalget, og leder av Integreringsutvalget |
| Åsne Høgetveit | formannskapsmedlem, kommunestyremedlem, og medlem av Kommune- og byutviklingsutvalget. |
| Gunhild Johansen | leder av Helse- og velferdsutvalget og kommunestyremedlem |
| Maja Sandvik Lockert | kommunestyremedlem og medlem av Kultur-, idrett- og friluftslivutvalget |
| Sigrid Bjørnhaug Hammer | nestleder av Miljø-, klima og samferdselsutvalget, medlem av Likestillingsutvalget og kommunestyremedlem |
| Ingrid Hovda Lien | kommunestyremedlem og medlem av Kommune- og byutviklingsutvalget |
| Marie Hella Lindberg | 1. vara til kommunestyret |
| Gerd Karin Bjørhovde | 2. vara til kommunestyret og medlem av Kontrollutvalget |
| Matias Hogne Kjerstad | 3. vara til kommunestyret og medlem av Miljø-, klima og samferdselsutvalget |
| Bi Haavind | 4. vara til kommunestyret |
| Birgitte Marie Laksforsmo | 5. vara til kommunestyret |
| Tonje Braaten | 6. vara til kommunestyret |
| Leif Petter Edvardsønn Hansen | 7. vara til kommunestyret |
|  | |
| May-Britt Ellingsen | nestleder i styret til Tromsø havn KF |
| Åsne Høgetveit | medlem i styret til Tromsøbadet KF og medlem av styret Vitensenteret |
| Gunhild Johansen | medlem av styret til Tromsø parkering AS, medlem av styret til Nordområdevegen AS og medlem av bedriftsforsamlingen til Vinmonopolet AS |
| Jørund Jørgensen | leder av Skattetaksnemnda |
| Ingrid Hovda Lien | medlem av styret til Tromsø Alpinpark |
| Maja Sandvik Lockert | medlem av styret til Tromsø ASVO AS og medlem av styret til Aurora Kino AS |
| Anne Birgit Nilsen | medlem av styret til Tromsø kommunale pensjonskasse KF |
| Pål Julius Skogholt | medlem av styret til Remiks Miljøpark AS og medlem av styret til Jordobservasjon AS |
| Stein Valkoinen | leder av Viltnemnda |
|  |  |
| Delegasjon fylkesårsmøtet februar 2022 | |
| Matias Hogne Kjerstad | delegasjonsleder |
| Gunhild Johansen | medlem |
| Pål Julius Skogholt | medlem |
| Nina Rantala Eriksen | medlem |
| Matias Hogne Kjerstad | medlem |
| Gerd Bjørnhovde | medlem |
| Reinaldo Montalvao | medlem |
| Tonje Braathen | medlem |
| Delegasjon fylkesårsmøtet desember 2022 | |
| Matias Hogne Kjerstad | delegasjonsleder |
| Line Solbakken | medlem |
| Pål Julius Skogholt | medlem |
| Sigrid Bjørnhaug Hammer | medlem |
| Abdalla Ali Mohammed | medlem |
| Bi Haavind | medlem |
| Stein Valkoinen | medlem |

|  |  |
| --- | --- |
| Nominasjonskomiteen | |
| Gunhild Johansen | leder |
| Iver Martnes | medlem |
| Ida Løken Killie | medlem |
| Anton Petter Huan | medlem |
| Thea Andreassen (SU) | medlem |
| Programkomiteen | |
| Sigrid Bjørnhaug Hammer | leder |
| Pål Julius Skogholt | medlem |
| Veronika Løveng-Hansen | medlem |
| Hans Christian Askheim | medlem |
| Bi Haavind | Medlem |
| Matias Hogne Kjerstad | medlem |
| Line Solbakken | medlem |
| Abdalla Ali Mohammed | medlem |
| Andrea Clausen Furu | medlem |
| Reinaldo Montalvao | medlem |
| Helle Berle Johnsen (SU) | medlem |